Wen 'n studiebeurs saam met DZL en Gameways | Maroela Media
Gameways-wildplaaskursus (Foto verskaf)
Die wenbeurs sluit ook studiemateriaal, praktiese opleiding, voltydse verblyf, etes, uniforms en vele meer in. Diegene wat in aanmerking wil kom vir die studiebeurs kan 'n e-pos aan [email protected] stuur waarin jy motiveer hoekom jy die beurs wil wen. Persone wat inskryf moet beskikbaar wees om van 5 – 26 Januarie 2019 die kursus voltyds by te woon. Die sluitingsdatum vir inskrywings is 7 Desember 2018 en die wenner word op 14 Desember 2018 aangekondig.
Andries Hendrik Potgieter en Wiaan Fourie wat ook as die 'renostermanne' bekendstaan vir die werk wat hulle vir renosterbewaring doen, het pas teruggekeer van Thailand waar hulle Suid-Afrikaanse toeriste se aandag gevestig het op die uitbuiting van olifante binne die toerismebedryf.
"Een van die groot toeriste-aantreklikhede in Thailand is die land se olifante en veral om op hierdie olifante te ry. Vir slegs R300 kan jy twee ure op 'n olifant se rug deurbring. Toeriste is egter nie bewus van die feit dat daardie olifante van jongs af mishandel word net sodat jy op sy rug kan klim nie. In die laaste jaar het Suid-Afrikaanse toeriste na Thailand met sowat 17.8% gestyg en nagenoeg 100 000 Suid-Afrikaners besoek dié Suidoos-Asiese land op 'n jaarlikse basis. Dit is dus belangrik vir ons om vir Suid-Afrikaners te waarsku oor die realiteite en wat om te vermy," verduidelik Andries.
Olifante word van kleins af met swepe en stokke geslaan om hulle te leer om gehoorsaam te wees. Die baba-olifant se gees en liggaam word fisies gebreek deur 'n proses wat as phajaan bekendstaan. Die olifantjie verduur van jongs af ondraaglike omstandighede wat ook gebrek aan water en kos insluit. Andries en Wiaan het net buite Phuket een van die etiese parke besoek waar hulle die geleentheid gegun is om saam met baba-olifante te swem.
"Dit was een van die beste en kosbaarste ondervindings van ons lewe! Om so naby aan 'n massiewe dier te kom en net saam met hom die seewater te geniet was ongelooflik. Jy kan sommer sien die olifant geniet hom terdeë en soms raak hulle sommer skelm en spuit jou nat. Ons gunsteling was 'n olifantjie genaamd Ya Ya," lag Wiaan.